El CEIP Les Sitges celebra el Dia del Llibre amb un bonic conte narrat per la seua mascota, Sitgi
2025-07-24

El col·legi Les Sitges de Burjassot vol celebrar amb el seu alumnat el Dia del Llibre d’una manera molt especial. I, com no podia ser d’una altra manera, el protagonista del dia, a més dels llibres, serà la mascota del centre, Sitgi, que ha gravat un bonic vídeo per a animar a les xiquetes i els xiquets a llegir i a passar el confinament a les seues cases descobrint noves lectures.

Sitgi els regala, a través del vídeo que es pot veure en la WEB DEL CENTRE , un conte narrat amb molta il·lusió i amb ganes que agrade molt a tot l’alumnat.

Aquest personatge tan especial, que representa un piló, element molt característic de Burjassot, està protagonitzant moltes de les accions que el col·legi Les Sitges està proposant a l’alumnat al llarg d’aquests dies; activitats a les quals es pot accedir a través de la web del centre.